open-index/open-wikipedia-markdown huggingface dataset:
Didžioji lėlė

**Didelė lėlė** () – 1968 m. Italijoje sukurtas filmas, kurio režisierius Franco Giraldi.

## Siužetas

Pusamžis Džulijus, gatvėje išvydęs jauną merginą, nusprendžia bet kokia kaina su ja susipažinti. Ivana nėra sužavėta jo dėmesiu, tačiau Džulijus atkakliai siekia savo, tikėdamasis anksčiau ar vėliau įvilioti merginą į lovą. Pastaroji nenusileidžia, negana to, merginos tėvai akylai saugo ir stebi savo dukterį. Džulijus vis labiau trokšta Ivanos, jis nutraukia savo ryšius su kitomis moterimis ir galiausiai net pasiperša Ivanai, tačiau net ir tada mergina nesutinka su juo suartėti kol neįvyks vestuvės. Negana to, netrukus mergina pareiškia esanti nėščia, o vieninteliu potencialiu to kaltininku visi laikys Džulijų, neįtardami, kad Ivana turi kitą mylimąjį. Džulijus supranta, kad buvo įviliotas į spąstus, iš kurių gali išsipirkti tik pinigais, nes mergina neketina už jo tekėti.

## Pagrindiniai aktoriai
: *Aktorius – vaidmuo*
* Ugo Tognazzi – Džulijus
* Isabella Rei – Ivana
* Lilla Brignone – Adelina, Ivanos motina
* Corrado Sonni – Rozarijus, Ivanos tėvas
* Roy Bosier – Diodadas
* Marisa Bartoli – Luiza
* Margherita Guzzanti – Darija
* Susy Andersen – Silvija 

## Apdovanojimai

## Šaltiniai
Savaitgalis pas Bernį

**Savaitgalis pas Bernį** () – 1989 m. JAV sukurta juodojo humoro komedija. Po finansinės sėkmės, 1993 m. buvo sukurtas filmo tęsinys.

## Siužetas

Laris ir Ričardas, dirbantys draudimo kompanijoje, aptinka pinigų pasisavinimo faktą. Apie tai jie praneša kompanijos vadovui Berniui, neįtardami, kad jis ir yra aferos organizatorius. Bernis padėkoja vaikinams ir pakviečia savaitgaliui į savo vilą ant vandenyno kranto, o pats tuo tarpu kreipiasi į mafijos bosą su prašymu juos nužudyti. Pastarasis, žinodamas, kad jo mergina buvo neištikima su Berniu, liepia smogikams atsikratyti pačiu Berniu. 

Kuomet Ričardas ir Laris atvyksta į vilą, jie randa negyvą Bernį, tačiau nespėja iškviesti policijos, nes pradeda rinktis svečiai. Vaikinai, bijodami, kad įtarimas kris ant jų, bando sukurti situaciją, kad besilinksminantys svečiai nepastebėtų, jog šeimininkas negyvas. Kuomet mafijos bosas sužino, kad Bernis vis dar gyvas, jis vėl pasiunčia į vilą žudiką.

## Pagrindiniai aktoriai
: *Aktorius – vaidmuo*
* Andrew McCarthy – Laris
* Jonathan Silverman – Ričardas
* Catherine Mary Stewart – Gven
* Terry Kiser – Bernis
* Don Calfa
* Catherine Parks
* Eloise DeJoria

## Šaltiniai
Palauk iki sutems

**Palauk iki sutems** () – 1967 m. sukurtas psichologinis trileris. 

Juostą demonstruojant kino teatruose, buvo sukuriama ypatinga atmosfera: likus 15 minučių iki seanso pradžios salėje būdavo išjungiamos šviesos (pagrindinė filmo herojė yra akla moteris), ir buvo girdimas tik aktorių garsus kvėpavimas ir riksmai.

Filmas įtrauktas 55 numeriu į sąrašą „100 Years... 100 Thrills list“ ir 10 numeriu į „100 Scariest Movie Moments“.

Pagrindinio vaidmens atlikėja Audrey Hepburn buvo nominuota Oskarui. Filmo prodiuseriu buvo jos vyras Mel Ferrer, su kuriuo aktorė tuo metu skyrėsi. Po šio filmo Hepburn nesifilmavo net 9 metus, kuomet 1976 m. pasirodė juosta „Robinas ir Merijon“.

## Siužetas

Jauna moteris Liza, gabenanti heroino siuntą iš Monrealio į Niujorką senovinėje lėlėje, paslepia ją aklos moters Siuzės Hendriks bagaže. Lėlė atsiduria šios namuose, tačiau nusikaltėliai, vadovaujami Hario Routo, ieško būdų kaip susigrąžinti narkotikus. Vienas iš gaujos narių, Maikas Tamlanas, apsimeta Siuzės vyro Semo bendradarbiu ir su ja susidraugauja, įgydamas šios pasitikėjimą. Kiti nusikaltėliai apsimeta policininkais, kurie tiria netoliese neva įvykdytą žmogžudystę, kurią galimai įvykdė Semas. Kadangi  visi ieško lėlės, Siuzė pradeda įtarti, kad ją mėgina apgauti, tačiau tiki, kad Maikas yra jos pusėje.

## Pagrindiniai aktoriai
: *Aktorius – vaidmuo*
* Audrey Hepburn – Siuzė Hendriks
* Alan Arkin – Haris Routas
* Richard Crenna – Maikas Tamlanas
* Efrem Zimbalist J. – Semas Hendriksas
* Jack Weston – Karlino
* Samantha Jones – Liza
* Julie Herrod – Glorija 

## Apdovanojimai
* Oskaras (nominacija) – geriausia aktorė (A. Hepburn)
* Auksinis gaublys (nominacija) – geriausia aktorė (A. Hepburn), geriausias antrojo plano aktorius (E. Zimbalist Jr.)
* Laurel apdovanojimas (nominacija) – geriausia dramos aktorė (A. Hepburn)

## Išnašos
Claudia Romani

**Klaudija Romani** (g. 1982 m. balandžio 14 d. L‘Akviloje) – italų – amerikiečių modelis. 

## Biografija
Klaudija gimė L‘Akviloje, paauglystėje ji persikėlė gyventi į Daniją, vėliau studijavo Anglijoje. Būtent Danijoje ji pradėjo verstis modelio darbu, pozavo tokiems žurnalams kaip „Playboy“ (Italijos leidimas), 
FHM (Danija, Turkija, Slovėnija), GQ,  Maxim (Italija, Graikija), Cosmopolitan (Jungtinė Karalystė), More!. Taip pat filmavosi Samsung, Toyota, Ford komercinėse reklamose Europoje bei įvairiems užsakovams Lotynų Amerikoje. 

2006 m. Danijoje leidžiamas FHM įtraukė Klaudiją į „100 seksualiausių pasaulio moterų“, o svetainė The Richest.org 2013 m. – į „10 gražiausių Italijos moterų“ sąrašą. 2012 m. muzikos kanalo VH1 rinkimuose „Bikini Body“ užėmė 1 vietą tarp supermodelių, aplenkdama Naomi Campbell ir Adriana Lima, ir tik finale „nusileido“ atlikėjai Beyoncé.

Ji dažnai būna sporto renginių vedėja (dviračių lenktynės, regbis). 2013 m. Klaudija buvo pasirinkta oficialiai pristatyti gimtojo miesto futbolo klubą „L‘Aquila Calcio 1927“, žaidžiantį Serie D. 2014 m. pabaigoje ji buvo išrinkta „Seksualiausia Italijos sirgale“.
2015 m. Prancūzijos televizijoje Klaudija dalyvavo realybės šou „Secret Story 9“.

## Asmeninis gyvenimas
Buvo siejama su garsiu Italijos futbolininku Filippo Inzaghi. Nuo 2010 m. Klaudija gyvena Majamyje, yra vieno iš žurnalų konsultantė atrenkant modelius. 2019 m. jai suteikta JAV pilietybė.

## Nuorodos

* Oficiali svetainė 
* IMDb profilis
* Twitter paskyra
* Facebook paskyra
* Instagram paskyra
* Youtube kanale
## Šaltiniai
Sofia Milos

**Sofija Miloš** (, g. 1969 m. rugsėjo 27 d. Ciuriche) – italų ir graikų kilmės aktorė.

## Biografija
Sofija gimė Šveicarijoje, italo ir graikės šeimoje, kuri netrukus persikėlė į Romą. Paauglystėje ji dalyvavo keliuose grožio konkursuose, laimėjo Junior Lady Italy. Būdama 15, ji tapo profesionaliu modeliu.

Vėliau Sofija studijavo ekonomiką Šveicarijoje, o susidomėjusi aktoryste – vaidybą JAV, „The Beverly Hills Playhouse“ mokykloje. Paskutiniame praėjusio amžiaus dešimtmetyje pradėjo savo karjerą televizijoje, įvairiuose serialuose. Žymiausias jos vaidmuo – kriminalinis dramos serlaias „“ (2003-09). 

Aktorė turi Italijos ir JAV pilietybes, moka 7 kalbas: italų, graikų, anglų, prancūzų, vokiečių, ispanų ir portugalų.

## Filmografija
### Kinas
* Mafia! (1998)
* Svitati (1999)
* Family Jewels (2003)
* The Ladies Man (2000)
* The Order (2001)
* Double Bang (2001)
* The Cross (2002)
* Passionada (2002)
* The Stranger Inside (2016)
* Odissea nell'ospizio (2019)

### Televizija
* Out of Control (1992)
* Cafe Americain (1993-1994)
* Draugai (1994, 1 epizodas) 
* Shadow-Ops (1995, TV filmas)
* Strange Luck (19951 epizodas)
* Too Something (1995, 1 epizodas) 
* Weird Science (1995, 1 epizodas) 
* Vanishing Son (1995, 1 epizodas) 
* Platypus Man (1995, 1 epizodas)
* Mad About You (1996, 1 epizodas)
* Caroline in the City (1997-1998) 
* Love Boat - The Next Wave (1998, 1 epizodas) 
* The Secret Lives of Men (1998-1999) 
* Getting Personal (1998, 1 epizodas) 
* M.K.3 (2000, TV filmas) 
*  (2000, 2 epizodai) 
* Curb Your Enthusiasm (2000, 2 epizodai) 
* Thieves (2001,  epizodai)
* Lo zio d'America (2002) 
* The Twilight Zone (2002, 1 epizodas) 
* Ligoninės priimamasis (2003, 1 epizodas) 
*  (2003-2009) 
* Part-Time (2004) 
* Desire (2006) 
* The Border (2008-2009) 
* The First Family (2012, 1 epizodas) 
* Section de recherches (2012, 2 epizodai) 
* Tatort (2011, 1 epizodas)
* 1600 Penn (2013, 1 epizodas) 
* Private Eyes (2015, 1 epizodas)
* Criminal Minds: Beyond Borders (2017, 1 epizodas) 

## Nuorodos

* IMDb profilis
* Oficiali svetainė

## Šaltiniai
Gaia Germani

**Gaja Germani** (, 1934 m. rugpjūčio 30 d. – 2019 m. vasario 20 d.) – italų kino ir televizijos aktorė.

## Biografija
G. Germani gimė Romoje. Debiutinį vaidmenį atliko prancūzų režisieriaus Georges Lautner filme „En plein cirage“, pasirodžiusiame 1962 m. Iki pasitraukimo iš kino 1975 m. ji vaidino tiek prancūzų, tiek italų režisierių (Sergio Solima, Marco Ferreri, Lucio Fulci) filmuose. 8 dešimtmečio pradžioje dažniau buvo matoma televizijoje, geriausiai žinoma pasirodymais TV programoje „Carosello“.

Mirė Romoje 2019 m.

## Filmografija
* Ercole al centro della terra (1961)
* Operazione: Gold Ingot (1962)
* Il trionfo di Robin Hood (1962)
* Sparate a vista all'inafferrabile 009 (1962)
* Finché dura la tempesta (1963)
* Spionaggio senza frontiere (1963)
* L'agente federale Lemmy Caution (1963)
* I maniaci (1964)
* I complessi (1965)
* Il castello dei morti vivi (1964)
* OSS 77 - Operazione fior di loto (1965)
* Marcia nuziale (1966)
* Agente Logan - Missione Ypotron (1966)
* Mister X (1967)
* O l'ammazzo o la sposo (1967)
* Velnias galvoje (1972)
* La donna di picche (1972, mini serialas 4 epizodai)
* Nessuno deve sapere (1972, mini serialas 3 epizodai)
* Una serata al gatto nero (1973, mini serialas 2 epizodai)
* La seduzione coniugale (1974)
* Diagnosi (1975, mini serialas 1 epizodas)
* Un uomo curioso (1975, TV filmas)

## Nuorodos

* IMDb profilis

## Šaltiniai
Zoe Tavarelli

**Zoja Tavareli** (; g. 1996 m. sausio 3 d. Turine) – italų aktorė. 

2018 m. debiutavo ir kaip režisierė trumpametražiu filmu „Diminuendo“.

## Filmografija
### Kinas
* Un amore (1999)
* Se devo essere sincera (2004)
* Non prendere impegni stasera (2006)
* Piazza Garibaldi (2011, dokumentinis)
* Una storia sbagliata (2015)
* La solita commedia - Inferno (2015)
* The Lost Film Series (2018) 

### Televizija
* Maria Montessori - Una vita per i bambini (2007, mini serialas)
* Il giovane Montalbano (2012-2015, serialas, 2 epizodai)
* Maltese - Il romanzo del Commissario (2017, mini serialas)
* Manny's Garage Sale: a Hitchcock Knot (2018)
* Io ti cercherò (2020, serialas, 1 epizodas)

## Apdovanojimai
* LA Shorts apdovanojimai – geriausias trumpametražis filmas (2018)
* Spazio Piemonte – geriausia aktorė (2008)

## Nuorodos

* IMDb profilis
Maria Perrusi

**Maria Perrusi** (g. 1991 m. rugsėjo 13 d. Kozencoje) – italų modelis, grožio konkursų Mis Kalabrija ir Mis Italija nugalėtoja (2009 m.).

## Išnašos

## Nuorodos

* IMDb profilis
* Instagram profilis
Valeria Ciangottini

**Valerija Čangotini** (; g. 1945 m. rugpjūčio 6 d. Romoje) – italų kino, teatro ir televizijos aktorė.

## Biografija
Garsus italų režisierius Federico Fellini davė 14-metei Valerijai vaidmenį savo filme „La dolce vita“ pastebėjęs merginą prie mokyklos. Vėliau ji sėkmingai vaidino tokių režisierių kaip Mauro Bolognini, Roger Vadim filmuose, paprastai įkūnydama jaunas, mielas merginas.

## Filmografija
* La dolce vita (1960)
* La giornata balorda (1960)
* Don Camillo monsignore... ma non troppo (1961)
* Cronaca familiare (1962)
* Le vice et la vertu (1962)
* Il treno del sabato (1964)
* L'amour à la chaine (1964)
* Le due orfanelle (1965)
* Idoli controluce (1965)
* Per qualche dollaro in meno (1966)
* Coplan FX18 casse tout (1966)
* Eine handvoll helden (1967)
* L'assassino ha le mani pulite (1968)
* Caroline chérie (1968)
* Fegefeuer (1971)
* Contronatura (1976)
* La regia è finita (1977)
* Il matto (1980)
* In punta di piedi (1984)
* L'estate sta finendo (1987)
* Una storia importante (1987)
* Appuntamento a Liverpool (1988)
* Cronaca di una passione (2016)

## Apdovanojimai
* Globo d'oro (nominacija) – geriausia aktorė (2017)

## Nuorodos

* IMDb profilis
070 Shake

**Danielė Balbuena** (, g. 1997 m. birželio 13 d.), geriau žinoma sceniniu vardu **070 Shake** – amerikiečių hiphopo atlikėja iš Naujojo Džersio. Kolektyvo 070 narė.

Prieš pradėdama savo muzikinę karjerą ji lankė Šiaurės Bergeno vidurinę mokyklą. Mokykloje sėkmingai žaidė krepšinio komandoje.

Danielė labiausiai išpopuliarėjo po to, kai buvo pastebėta įžymaus amerikiečių reperio Kanje Vesto. Jie kartu įrašė dainas „Ghost Town“ ir „Violent Crimes“. 070 Shake jau yra išleidusi 6 dainas sudarantį EP „Glitter“ (2018 m.), debiutinį studijos albumą „Modus Vivendi“ (2020 m.).

## Muzikinė karjera

### 2015–2016: karjeros pradžia
Dar prieš pat pradedant kurti muziką, Danielė domėjosi ir rašė poeziją, kad galėtų dirbti ties savo emocijomis bei išreikšti save. Vėliau, tais pačiais metais, ji įrašė pirmąsias savo dainas „Proud“ ir „Swervin“. Šie įrašai patraukė YesJulz, vėliau tapusio jos vadybininku, dėmesį. Naujojo Džersio, kurio pašto kodas yra 070, reperiai susibūrė į bendrą kolektyvą po 070 vardu, tarp kurių buvo ir Danielė (taip gimė atlikėjos 070 Shake vardas).

2016 m. 070 Shake labai iškilo po to kai išleido dainą „Trust Nobody“. Vėliau tais pačiais metais su savo komandos nariais Ralfiu Riveriu, Heku ir Tree išleido singlą „Honey“.

2016 m. Danielė buvo pastebėta Kanje Vesto ir buvo pakviesta pasirašyti sutartį su jo įrašų kompanija „GOOD Music“. Metų pabaigoje, gruodžio 8 d., 070 komanda išleido pirmąjį savo dainų rinkinį pavadinimu „The 070 Project:Chapter1“.

### 2017 m. – dabartis
2018 m. 070 Shake išleido savo pirmąjį dainų rinkinį pavadinimu „Glitter“, kuriame pabrėžiamos jos problemos su narkotikais, savigarba bei seksualine orientacija, nes kai kurie šeimos nariai ir draugai negalėjo priimti jos tokios, kokia ji yra.

2018 m. gegužės mėnesį Danielė su reperiu Pusha T parašė dainą „Santeria“. Vėliau tais pačiai metais bendradarbiaudama su Kanje Vestu parašė dainas „Ghost Town“ ir „Violent Crimes“

2020 m. Sausio 17d. 070 Shake išleido pirmąjį studijos albumą pavadinimu "Modus Vivendi". Pavadinimas išvertus iš lotynų kalbos reiškia gyvenimo būdas. Šiame albume ji dalijasi savo patirtimi apie tai kaip kažko beprastmiškai trokšta, kaip išmoksta realizuoti savo ambicijas bei kaip atsiduria nelaimingos meilės istorijoje.

## Asmeninis gyvenimas
Danielė yra gimusi ir augusi Naujajame Džersyje. Jai taip pat teko gyventi ir Dominikos Respublikoje su močiute. 070 Shake savo dainose dažnai naudoja moteriškos giminės įvardžius, kai dainuoja apie meilę. Šiuo metu Danielės antroji pusė yra Sofija Dijana Lodato (angl. Sophia Diana Lodato).

## Tolimesniam skaitymui
* 
* 
* 

## Nuorodos
* 070 Shake Agency 

## Išnašos
Regioninės išsamios ekonominės partnerystės sutartis

**Regioninės išsamios ekonominės partnerystės sutartis** (, **RCEP**) – tarptautinė laisvos prekybos sutartis, 2020 m. lapkričio 15 d. pasirašyta tarp penkiolikos Azijos ir Okeanijos valstybių. Įgyvendinus ratifikavimo sąlygas, įsigaliojo nuo 2022 m. sausio 1 d. Pasirašymo metu sutarties šalys sudarė beveik trečdalį tiek viso pasaulio populiacijos, tiek ir globalios ekonomikos apimties, taip suformuodamos didžiausią tarpvalstybinį laisvos prekybos bloką.

## Istorija

Susitarimo idėja buvo iškelta 2011 m. vykusiame ASEAN šalių susitikime Balyje, Indonezijoje. Detalesnis aptarimas įvyko 2012 m. išplėstiniame Rytų Azijos viršūnių susitikime Pnompenyje, Kambodžoje, o nuo 2013 m. pradėtos formalios derybos. Iš pradžių buvo planuojama derybas užbaigti 2015 m., vėliau data nukelta į 2018 m., o galiausiai nusitęstė iki 2020 m. pabaigos. Per šį laiką įvyko kelios dešimtys derybinių susitikimų.

Nors Indija dalyvavo RCEP derybose nuo pat pradžių, 2019 m. lapkričio mėn. nusprendė iš jų pasitraukti. Manoma, kad taip pasielgta iš susirūpinimo, kad sutartis gali pagilinti jau egzistuojantį prekybos deficitą su dauguma RCEP šalių.

## Turinys

Susitarimu siekiama glaudesnio pasirašiusių šalių ekonominio bendradarbiavimo. Sutartis leis palaipsniui panaikinti arba stipriai sumažinti daugelį barjerų, kurie trukdo tarptautinei prekybai ir investicijoms. Taip pat bus siekiama glaudesnio bendradarbiavimo sprendžiant intelektinės nuosavybės, komunikacijų bei kitų sričių klausimus.
 
## Valstybės narės

Sutartį pasirašiusios valstybės:

* 10 ASEAN narių
**, , , , , , , , , 
* ASEAN+3 formato narės
**, , 
*
*

## Šaltiniai

## Nuorodos
* Oficialus puslapis
Peter Heine Nielsen

**Pėteris Hainė Nilsenas** (*Peter Heine Nielsen*, g. 1973 m. gegužės 24 d. Holstebro, Danijoje) – Danijos šachmatų žaidėjas ir treneris. 1994 m. FIDE žaidėjui suteikė Didmeistrio vardą.

P. Nilsenas 2007, 2008, 2010, 2012, 2014, 2016 ir 2018 metais treniravo pasaulio čempionus Višvanataną Anandą ir Magnusą Oeną Karlseną.

1991 m. P. Nilsenas gavo Tarptautinio meistro vardą, o po trejų metų pasiekė Didmeistrio lygį. 1996, 1999, 2001, 2003 ir 2008 m. jis tapo Danijos šachmatų čempionu. Savo šaliai jis 7 kartus atstovavo šachmatų olimpiadose. 1994 m. Maskvoje jis pelnė aukso medalį.

2012 m. P. Nilsenas pradėjo žaisti šogį. 2017 m. tapo Danijos šogių čempionu.

P. Nilsenas gyvena Lietuvoje, Šiauliuose, vedęs šachmatų Didmeistrę Viktoriją Čmilytę.

## Šaltiniai
Mortono įlanka

**Mortono įlanka** () – Koralų jūros dalis prie Australijos (Kvynslando) rytinių krantų. Nuo Koralų jūros atskirta Braibio (*Bribie*), Mortono ir Šiaurės bei Pietų Stradbroko (*Stradbroke*) salų. Ilgis 105 km, plotis iki 32 km. Plotas 1 523 km², vidutinis gylis 6,8 m. Įlankoje gausu seklumų, pietinėje dalyje – žemų salų (~360). Įteka Kabolča, Painas, Brisbanas, Loganas ir kitos upės. Brisbano upės žiotyse ir dirbtinėje saloje šalia žiočių įsikūręs Brisbano jūrų uostas. Pagrindinis laivybos kanalas driekiasi nuo Brisbano žiočių iki sąsiaurio tarp Mortono ir Šiaurės Stradbroko salų.

Įlankos pakrantėse išsidėstę Brisbano rytiniai priemiesčiai, įsikūrusios poilsiavietės su paplūdimiais ir jachtų prieplaukomis. Tarp žemyno ir salų veikia keltai. Vidutinė vandens temperatūra įlankoje svyruoja nuo 20 ºC liepą iki 26 ºC vasarį.

Įlankos ir pakrančių gamtai saugoti įkurti Mortono Įlankos jūros parkas, Mortono Salos, Šv. Helenos Salos ir Pietinių Mortono Įlankos Salų nacionaliniai parkai. Mortono įlankoje gyvena banginiai, delfinai, diugoniai, rykliai, vėžliai. Įlanka yra svarbiausia Australijoje logerhedų populiacijos vieta ir vienintelė vieta šalyje, kur diugoniai aptinkami būriais.

## Istorija
1770 m. netoli įlankos praplaukė anglų jūrininkas Džeimsas Kukas. Nepastebėjęs sąsiaurio tarp Mortono ir Stradbroko salų, Dž. Kukas Mortono salos rytinę ir Stradbroko salos šiaurinę pakrantes klaidingai palaikė įlanka, kurią pavadino Karališkosios draugijos prezidento Džeimso Daglaso, Mortono erlo, vardu. Anglų jūrininkas Matju Flindersas, tyręs ir kartografavęs Australijos rytinę pakrantę 1799 m., buvo pirmasis europietis, praplaukęs sąsiaurį ir apsilankęs Mortono įlankoje. Po jo 1823 m. įlanką tyrė Australijos tyrinėtojas Džonas Okslis (*John Oxley*), atsiųstas Naujojo Pietų Velso gubernatoriaus ieškoti tinkamos vietos naujai nuteistųjų kolonijai. 1824 m. Redklifo pusiasalyje įkurta Mortono įlankos nuteistųjų kolonija, kuri po metų perkelta giliau į žemyną prie Brisbano upės. Iš jos vėliau išaugo Brisbano miestas.

## Šaltiniai
Anthropornis

* *Pachypteryx*

**Anthropornis** – pingvinų (*Palaeeudyptinae*) būrio, milžiniškųjų pingvinų (*Palaeeudyptinae*) pošeimio išnykusi gentis, žinoma iš fosilijų. 

Šios genties rūšys gyveno vėlyvajame eocene ir iki pačio ankstyvojo oligoceno epochos laikotarpio, prieš 45-33 milijonus metų. Šios genties fosilijos buvo rastos Naujojoje Zelandijoje ir Lamesetos darinyje, esančiame Symoro saloje, netoli Antarktidos krantų.

*Anthropornis nordenskjoeldi* sparno sąnarys buvo lenktos formos, ir, anot mokslininkų, galbūt tai buvo paveldėję iš skraidžiusių protėvių.

Iki 2020 m., genčiai priskirtos 2 rūšys.
* † *[[Anthropornis grandis]]* Wiman, 1905; svoris apie 44,2 kg, ūgis apie 137 cm.
* † *[[Anthropornis nordenskjoeldi]]* Wiman, 1905; svoris 80,6-82,8 kg, arba iki 89,9 kg. Ūgis 164,9-166,3 cm.

## Šaltiniai
* paleobiodb.org / Anthropornis
Ding Liren

**Dingas Liženas** (; g. 1992 m. spalio 24 d.) – Kinijos šachmatų didmeistris. D. Liženas yra aukščiausią reitingą turėjęs Kinijos žaidėjas istorijoje, triskart Kinijos čempionas (2009, 2011, 2012). 2017 ir 2019 m. šachmatų pasaulio taurės finalininkas. Atstovavo Kinijos komandą visose olimpiadose nuo 2012 iki 2018 m., su komanda 2014 m. ir 2018 m. šachmatų olimpiadose laimėjo aukso medalius. D. Liženas 2018 m. tapo pirmuoju žaidėju iš Kinijos, žaidusiu Kandidatų turnyre. Šiame turnyre D. Liženas nepralaimėjo nė vienos partijos (+1−0=13; 4-a vieta).

D. Liženas 2017 m. rugpjūčio–2018 m. lapkričio laikotarpiu nepralaimėjo nė vienos iš 100 klasikinių šachmatų partijos (29 pergalės, 71 lygiosios) ir pagerino aukščiausiame lygyje žaistų nepralaimėtų partijų seriją šachmatų istorijoje. Šį rekordą 2019 m. pagerino Magnusas Karlsenas.

2022 m.  kandidatų turnyre D. Liženas užėmė antrąją vietą. Tačiau kai pasaulio čempionas Magnusas Karlsenas atsisakė ginti savo titulą prieš 2022 m. kandidatų turnyro laimėtoją Janą Nepomniaščį, Dingui atsirado galimybė žaisti 2023 m. pasaulio šachmatų čempionato mačą dėl pasaulio čempiono titulo su J. Nepomniaščiu.

Šis mačas įvyko  2023 m. balandžio 7–30 d.  Astanoje. Jį D. Liženas po papildomo greitųjųjų šachmatų mačo, laimėjo bendru rezultatu 9,5–8,5 ir tapo pirmuoju žaidėju iš Kinijos, tapusiu pasaulio šachmatų čempionu.

## Šaltiniai
Anish Giri

**Anišas Giris** (, ; 1994 m. birželio 28 d.) – Nyderlandų ir Rusijos šachmatų didmeistris (nuo 2009 m.). Keturiskart Nyderlandų šachmatų čempionas (2009, 2011, 2012 ir 2015 m.). Giri atstovavo Nyderlandų komandą penkiose šachmatų olimpiadose (2010, 2012, 2014, 2016, 2018); 2018 m. laimėjo prestižinį Tata Steel turnyrą, žaibo partijose nugalėjęs pasaulio čempioną Magnusą Karlseną.

Gimė 1994 m. Sankt Peterburge, Rusijoje, rusės ir nepalo šeimoje. 2002 m. persikėlė gyventi į Japoniją, Saporą, o 2008 m. – Nyderlandus. Šachmatais pradėjo žaisti šešerių, 2007 m. laimėjo Rusijos iki 14 metų čempionatą. 2009 m. gavo trečią normą ir tapo didmeistriu, būdamas 14-iolikos metų. 2010 m. pasaulio šachmatų čempionatą dalyvavo kaip V. Anando sekundantas. 2016 m. dalyvavo Kandidatų turnyre, visas (14) partijų sužaidė lygiosiomis bei pasidalijo 4-7 vietas. Dalyvauja sustabdytame 2020 m. Kandidatų turnyre, po 7 partijų yra surinkęs 3½ taškų.

## Šaltiniai
Ewelina Dobrowolska

**Evelina Dobrovolska** (, g. 1988 m. rugpjūčio 16 d. Vilniuje) – lenkų kilmės Lietuvos politikė, teisininkė ir visuomenininkė.

## Biografija

2010 m. baigė teisę Mykolo Romerio universitete, vėliau pradėjo dirbti advokato padėjėja advokatų kontoroje. Ji tapo Europos žmogaus teisių fondo teisininke. Įsitraukė į socialinę veiklą kovos su diskriminacija ir žmogaus teisių apsaugos srityje. Taip pat atstovavo daugeliui asmenų teismo procesuose dėl pirminės pavardžių rašybos.

2020–2024 m. Seimo narė.

2020 m. gruodžio 7 d. LR Prezidentui Gitanui Nausėdai patvirtintus Ingridos Šimonytės ministrų kabineto sudėtį, E. Dobrowolska paskirta teisingumo ministre.

## Šaltiniai
Kasparas Adomaitis

**Kasparas Adomaitis** (g. 1983 m. birželio 29 d. Vilniuje) – Lietuvos politikas.

## Biografija
2004 m. baigė Stokholmo ekonomikos aukštąją mokyklą Rygoje ir įgijo verslo vadybos ir ekonomikos bakalauro laipsnį. 2004–2007 m. studijavo Vilniaus universitete ir įgijo psichologijos bakalauro laipsnį, o 2008–2010 VU TSPMI  lyginamosios politikos magistro laipsnį.

Nuo 2011 iki 2020 m. dirbo miestų analitiku, tyrimų komandos vadovu „Euromonitor International“.

2015–2020 m. Vilniaus miesto savivaldybės tarybos narys.

Nuo 2020 m. yra LR Seimo narys.

2019–2021 m. Laisvės partijos Vilniaus skyriaus pirmininkas.

## Šaltiniai

## Nuorodos
* Asmeninė svetainė 
* Seimo narys Kasparas Adomaitis
* Biografija (''vrk.lt'')
Armenas Džigarchanianas

**Armenas Borisovičius Džigarchanianas** (, ; 1935 m. spalio 3 d. – 2020 m. lapkričio 14 d.) – armėnų ir rusų aktorius, teatro režisierius.

## Biografija
Mokyklos metais susidomėjęs teatru, ją baigęs mėgino patekti į GITIS Maskvoje, tačiau nepavyko. Grįžęs į Jerevaną, jis dirbo operatoriaus padėjėju „Armenfilm“ kino studijoje, o vėliau baigė Jerevano dailės ir teatro institutą (dabar – Jerevano valstybinis teatro ir kino institutas), Armeno Gulakiano klasę. 

1955–1966 m. vaidino K. Stanislavskio rusų dramos teatre Jerevane, o 1967–1969 m. dirbo Maskvos Lenino komjaunimo teatre, kur dalyvavo spektaklių „Filmuojamas filmas“, „Moljeris“, „Tėvynės dūmai“ ir kituose pastatymuose. 1969–1996 m. buvo vienas pagrindinių Maskvos V. Majakovskio dramos teatro dramos menininkų. 1996–2003 m. vaidino „Lenkom“ teatre. 1996 m. Maskvoje įkūrė A. Džigarchaniano teatrą, buvo jo vadovas, režisierius, aktorius. 2000 m. gastroliavo Lietuvoje.

Aktorius kine debiutavo 1960 metais Akopo vaidmeniu filme „Nuogriuva“. A. Džigarchanianas išgarsėjo vienu geriausių savo kino vaidmenų — jaunuoju fiziku Artiomu Manvelianu režisieriaus Frunzės Dovlatiano filme „Sveiki, tai aš!“ (1965 m.).

Vaidino daugiau kaip 250 armėnų ir rusų režisierių kino ir televizijos filmuose, televizijos serialuose. A. Džigarchanianas  buvo patekęs į Gineso rekordų knygą kaip labiausiai filmuojamas Rusijos aktorius. Jo vaidyba buvo santūri, turėjo lakoniškų raiškos priemonių.

## Vaidmenys
### Svarbiausi vaidmenys teatre
* 1963 m. Džeris. W. Gibsonas. Dviese sūpuoklėse.
* 1965 m. Ričardas III. V. Šekspyras. Ričardas III.
* 1967 m. Moljeras. M. Bulgakovas. Moljeras.
* 1969 m. Stenlis Kovalskis. T. Williamsas. Geismų tramvajus.
* 1990 m. Chludovas. M. Bulgakovas. Bėgimas.

### Svarbiausi vaidmenys kine
* 1965 m. Artiomas Manvelianas. Sveikas, tai aš! Režisierius F. Dovlatianas.
* 1967 m. Čekistas Artusovas. Trikampis. Režisierius H. Malianas.
* 1968 m. Michailas Stišnojus. Gervelė. Režisierius V. Moskalenko.
* 1975 m. Levonas Pagosianas. Kai ateina rugsėjis. Režisierius E. Keosajanas.
* 1978 m. Mhitaras Sparapetas. Vilties žvaigždė. Režisierius E. Keosajanas.
* 1978 m. Isajus. Gedintis sniegas. Režisierius J. Jerzinkianas.
* 1979 m. Karlas. Susitikimo vietos pakeisti negalima. Režisierius S. Govoruchinas.

## Apdovanojimai
* 1973 m. RTFSR liaudies artistas
* 1985 m. TSRS liaudies artistas
* 1995 m. III laipsnio ordinas „Už nuopelnus Tėvynei“
* 2005 m. IV laipsnio ordinas „Už nuopelnus Tėvynei“
* 2010 m. II laipsnio ordinas „Už nuopelnus Tėvynei“

## Šaltiniai

## Nuorodos

* IMDB profilis
Lietuvos vyriausybė

**Lietuvos Respublikos Vyriausybė** (**LRV**) – Lietuvos ministrų kabinetas, atliekantis vykdomosios valdžios funkcijas. Vyriausybė vykdo įstatymus ir Seimo nutarimus bei prezidento dekretus, valdo valstybės turtą, tvarko krašto reikalus ir kartu su šalies vadovu vykdo šalies užsienio politiką. Vyriausybė taip pat turi įstatymų leidybos iniciatyvos teisę, sudaro valstybės biudžetą ir teikia jį tvirtinti parlamentui. Jos įgaliojimai apibrėžti Konstitucijoje ir Vyriausybės įstatyme.

## Struktūra
Lietuvos vyriausybę sudaro ministras pirmininkas, kuris yra vyriausybės vadovas, ir 14 ministrų. Ministrą pirmininką skiria prezidentas, gavus Seimo pritarimą. Tuomet ministras pirmininkas su šalies vadovo pritarimu sudaro likusį kabinetą, o jo sudarytai programai turi pritarti parlamento dauguma.

Ministras pirmininkas atstovauja vyriausybei ir vadovauja jos veiklai. Ministras vadovauja savo atitinkamai ministerijai, spręsdamas klausimus, priklausančius ministerijos kompetencijos sričiai, ir vykdydamas kitas įstatymų numatytas funkcijas. Ministrai už jiems pavestas valdymo sritis atsako Seimui, prezidentui ir yra tiesiogiai pavaldūs ministrui pirmininkui. Ministrą gali laikinai pavaduoti kitas ministro pirmininko paskirtas vyriausybės narys. Ministrą pirmininką, kai jo nėra arba jis negali eiti pareigų, prezidento pavedimu gali pakeisti vienas iš ministrų, bet ne ilgiau kaip 60 dienų.

### Ministerijos
Ministerijos yra institucijos, per kurias ministrai atlieka jiems pavestų sričių valstybinio valdymo funkcijas. Jos yra įsteigtos kaip viešieji juridiniai asmenys ir yra finansuojamos iš valstybės biudžeto.

Lietuvoje yra 14 ministerijų:

## Dabartinė vyriausybė (nuo 2025 m.)

### Vyriausybėje dirbančios partijos
* 
* 
* 
* 

### Sudėtis
Šie ministrai dirba devynioliktame ministrų kabinete:

## Ankstesnės vyriausybės

Po nepriklausomybės atkūrimo 1990 m. kovo 11 d. Lietuvoje dirbo 19 vyriausybių.

* 
* 
* 
*  / 

## Išnašos
Vilkaviškio Perlas

**Vilkaviškio „Perlas“** – Suvalkijoje įsikūręs krepšinio klubas, atstovaujantis Vilkaviškio miestui ir rungtyniaujantis NKL. Įkurtas 2017 m.

## Istorija

Vilkaviškio „Perlo“ komanda 2015 m. susikūrė Marijampolės mėgėjų lygoje. Joje žaidė daug draugų, kurie varžėsi su kitais Vilkaviškio krepšinio mėgėjais, o pirmas ekipos pavadinimas buvo „Pietryčių perlas“. Sulaukus sėkmės mėgėjų lygmenyje, klubą buvo nutarta pavadinti tiesiog „Perlu“, o 2017 m. buvo įkurta asociacija ir nuspręsta eiti į RKL.

Pirmieji metai RKL buvo labai sunkūs, nes mėgėjų lygos krepšininkai buvo šiek tiek per silpni. Debiutiniame sezone „Perlo“ komanda pasiekė atkrintamąsias, bet pirmame etape iškrito. Antrais metais Vilkaviškio ekipa gerokai pastiprino sudėtį ir iškovojo B diviziono čempiono titulą, o 2019–2020 m. pirmenybėse „Perlo“ krepšininkai buvo paskelbti ir A diviziono nugalėtojais bei pateko į NKL.

## Klubo pasiekimai

## Šaltiniai

## Nuorodos
* Facebook paskyra
* Oficiali RKL svetainė
Marta Rudzīte

**Marta Rudzytė** (, 1924 m. lapkričio 4 d. Braslavos valsčius, Latvija – 1996 m. liepos 19 d. Ryga, Latvija) – latvių kalbininkė, kalbos istorikė, Latvijos mokslų akademijos tikroji narė (1992).

## Biografija
Mokėsi Mazsalacos gimnazijoje, 1944 m. ją baigusi studijavo Rygos valstybinio pedagogikos instituto Latvių kalbos ir literatūros fakultete. Baigusi studijas nuo 1948 iki 1949 m. dirbo Cėsių mokytojų institute. 1951 m. pradėjo dirbti Latvijos valstybiniame universitete, čia nuo 1949 iki 1951 m. mokėsi aspirantūroje.

Telkė dėmesį į dialektologiją, vėliau – į toponimiją. Tyrė latvių ir finų, ypač lyvių, kalbų kontaktus. Prisidėjo prie Europos kalbų atlaso (*Atlas Linguarum Europae*) sudarymo. Nuo 1972 m. buvo Latvijos valstybinio universiteto profesorė, Dainuojančiosios revoliucijos laikotarpiu dirbo Latvijos TSR Kalbų įstatymo kūrimo komisijoje. Keleto vadovėlių bendraautorė.

Nuo 1994 m. buvo Latvijos universiteto profesorė emeritė. Paskelbė nemažai straipsnių lietuvių filologų spaudoje.

## Įvertinimas
* Latvijos TSR nusipelniusi mokslo darbuotoja (1984)
* Anos Abelės apdovanojimas (1994) už monografiją fonetikos srityje

## Bibliografija
* M. Rudzytės bibliografija

## Išnašos
Romanas Viktiukas

**Romanas Grigorjevičius Viktiukas** (, ; 1936 m. spalio 28 d. – 2020 m. lapkričio 17 d.) – rusų ir ukrainiečių teatro aktorius ir režisierius.

## Biografija
1956 m. baigė A. Lunačiarskio teatro meno institutą Maskvoje. Baigęs studijas, vaidino Lvovo, Kijevo teatruose. 1965 m. įkūrė Jaunojo žiūrovo teatro Lvove jaunimo teatro studiją (vėliau – Jaunimo teatras), kuriam vadovavo iki 1968 metų. 1968–1970 m. buvo Jaunojo žiūrovo teatro Kalinine, 1977–1979 m. Maskvos universiteto Studentų teatro vyriausiasis režisierius. 

8–9 dešimtmečiuose režisavo novatoriškų, emocingų, raiškios formos, šiuolaikinės tematikos spektaklių Lietuvoje – Lietuvos rusų dramos teatre (1970–1974 m. vyriausiasis režisierius) ir Jaunimo teatre. Vėliau kviestas į Vilnių Lietuvos rusų dramos teatre statyti Liudmilos Petruševskajos „Muzikos pamokų“, „Meistro ir Margaritos“ pagal Michailą Bulgakovą (abu 1988 m.). 

Nuo 8-ojo dešimtmečio vidurio R.Viktiukas dirbo Maskvoje – statė spektaklius „Mossovet“, Maskvos dailės (MCHAT), Maskvos valstybinio universiteto Studentų teatruose. Išgarsėjo 1988 m. Maskvos teatre „Satirikon“ sukurtu spektakliu „Tarnaitės“ pagal pagal prancūzų dramaturgo Jeano Genet pjesę. 1991 m. Maskvoje įkūrė Romano Viktiuko teatrą, kurio premjera buvo „M. Butterfly“ pagal Davido Henry Hwang'o pjesę (1990 m.). 

Rusijos ir užsienio šalių teatruose režisavo daugiau kaip 200 spektaklių, juose naudojo žiūrovus šokiruojančias priemones, tokias kaip erotines scenas, kaukių, pantomimos teatro elementus, itin pabrėžė plastinį ir muzikinį apipavidalinimą.

## Režisuoti spektakliai
* M. Roščinas. *Valentinas ir Valentina*. Lietuvos rusų dramos teatras, 1971 m.
* A. Čchaidzė. *Byla perduodama teismui*. Lietuvos rusų dramos teatras, 1972 m.
* A. Volodinas. *Su mylimaisiais nesiskirkite*. Lietuvos rusų dramos teatras, 1973 m.
* A. Vampilovas. *Susitikimai ir išsiskyrimai* (*Praėjusią vasarą Čiulimske*). Lietuvos rusų dramos teatras, 1973 m.
* R. Nashas. *Lietaus pardavėjas*. Lietuvos rusų dramos teatras, 1973 m.
* R. Ibrahimbejovas. *Panašus į liūtą*. Lietuvos rusų dramos teatras, 1974 m.
* E. Niziurskis. *Mes, džiazas ir vaiduokliai*. Jaunimo teatras, 1974 m.
* L. Petruševskaja. *Muzikos pamokos*. Lietuvos rusų dramos teatras, 1988 m.
* M. Bulgakovas. *Meistras ir Margarita*. Lietuvos rusų dramos teatras, 1988 m.
* J. Genet. *Tarnaitės*. Maskvos teatras „Satirikon“, 1988, 1991 m.
* D. H. Hwang'as. *M. Butterfly*. Romano Viktiuko teatras, 1990 m.

## Bibliografija
* *Роман Виктюк с самим собой* (*Romanas Viktiukas su pačiu savimi*), 2000 m.

## Šaltiniai
William Boeing

**Viljamas Boingas** (ang. *William Boeing*, 1881 m. spalio 1 d. – 1956 m. rugsėjo 28 d.) – JAV aviatorius, 1916 m. įkūręs „Boeing“ kompaniją.

V. Boingas gimė 1881 m. spalio 1 d. Detroite Austrijos ir Vokietijos išeivių šeimoje.

1903 m. V. Boingas baigė Jeilio universitetą, vėliau pradėjo dirbti medienos apdirbimo pramonėje. Įkūręs savo verslą V. Boingas gabeno medienos gaminius tuo metu naujai pastatytu Panamos kanalu ir sukaupė lėšų ateities verslams.

1909 m. V. Boingas dalyvavo Pasaulinėje parodoje Sietle ir pirmą kartą pamatė skraidančius lėktuvus bei taip susižavėjo aviacija. Verslininkas pradėjo mokytis skraidyti ir įsigijo pirmą savo orlaivį.

Netrukus po to 1916 m. V. Boingas kartu su savo kolega George Conrad Westervelt sukūrė pirmą savo lėktuvą Boeing Model 1. Tai buvo vieno propelerinio variklio vandens lėktuvas. V. Boingas po pirmojo lėktuvo komercinės sėkmės nusprendė visą dėmesį skirti lėktuvų kūrimui ir įrengė lėktuvų gamybos fabriką šalia Sietlo.

Kartu su G. Westervelt įkurta įmonė vadinosi „Pacific Aero Products Co“. 1917 m. prasidėjo I pasaulinis karas ir V. Boingas nusprendė pervadinti įmonę į „Boeing Airplane Company“. Karo metu įmonė gavo 50 lėktuvų užsakymą iš Jungtinių Valstijų karinės jūrų pajėgų. Pasibaigus karui V. Boingas dėmesį sutelkė į komercinę aviaciją. Jis išsaugojo oro pašto aptarnavimo sutartis ir sukūrė visą oro pašto tiekimo sistemą. Ja vėliau pradėjo naudotis kompanija „United Airlines“.

1937 m. V. Boingas didelę dalį savo laiko skyrė žirgų veisimui. Vėliau jis pasitraukė iš aviacijos verslo ir su savo žmona Bertha Marie Potter Paschall įsigijo 260 ha nekilnojamo turto už Sietlo, bijodamas likti mieste dėl II pasaulinio karo.

V. Boingas mirė 1956 m. rugsėjo 28 d. atplaukęs su savo jachta į Piudžet įlanką netoli Sietlo.

## Šaltiniai
BC Omega

**Kauno r. „Omega-Tauras-LSU“** – Lietuvos krepšinio klubas iš Kauno rajono, Garliavos, besivaržantis NKL pirmenybėse. Komanda įkurta 2009 m.

## Istorija

Kauno r. „Omegos“ komanda 2009 m. įkurta Kauno mėgėjų lygoje, o nuo 2013 m. tapo pusiau profesionalia ir pradėjo dalyvauti RKL pirmenybėse.

Pirmuosius medalius klubas iškovojo 2016 m. kuomet jungtinė Kauno „Omegos-United“ ekipa iškovojo RKL bronzą. Vėliau dvejus metus iš eilės „BC Omega“ žaidė trečiosios pagal pajėgumą Lietuvos krepšinio lygos finale, 2018–2019 m. sezone ketvirtfinalyje nusileido būsimai čempionei Šilalės „Lūšies“ komandai, o 2019–2020 m. pirmenybėse reguliariajame sezone užėmė ketvirtąją vietą, kurioje ir liko, kuomet sezonas buvo nutrauktas dėl COVID-19 pandemijos.

## Klubo pasiekimai

## Šaltiniai

## Nuorodos
* Oficialus „BC Omega“ puslapis internete 
* Oficiali RKL svetainė
Portugalijos futbolas 2020–2021 m.

**[[Portugalija|Portugalijos]] futbolo varžybos [[2020]]–[[2021]] m.**
*  prasidėjo 2020 m. rugsėjo mėn., o baigėsi 2021 m. gegužės mėn.
* s turnyras prasidėjo 2020 m., finalas įvyko 2021 m. gegužės 23 d.

## 2020–2021 m. Primeira liga
* **Primeira Liga** – aukščiausioji futbolo lyga.
* Dalyvavo 18 ekipų.
* Čempionatas vyko pandemijos sąlygomis.

Pokyčiai:

### Galutinė lentelė

### Pereinamosios rungtynės
* Rungtynės buvo žaidžiamoas 2021 m. gegužės 26 ir gegužės 30 d.


|}

----

--------------------
--------------------

* **Arouca nugalėjo varžovus bendru dviejų rungtynių rezultatu 5–0 ir pateko į 2021–22 m. Primeira Liga; [[Rio Ave FC]] perkeltas į 2021–22 m. Liga Portugal 2.**
-----------------

## 2020–2021 m. Segunda liga
* **Segunda Liga** arba **Liga Portugal 2 SABSEG** – antros pakopos pirmenybės.(EN)
* **Antrame divizione** varžėsi 18 ekipų.

### Ekipų pokyčiai
**Perkeltos iš 2019–2020 m. Campeonato de Portugal**
*Arouca
*Vizela

**Perkeltos į 2020–2021 m. Primeira Liga**
*Nacional
*Farense

### Galutinė komandų rikiuotė

## 2020–2021 m. [[Portugalijos futbolo taurė]] (2020–21 Taça de Portugal)
* **Portugalijos futbolo taurė** – futbolo taurės turnyras, kasmet vykstantis Portugalijoje.
* Pirmojo etapo rungtynės buvo sužaistos 2020 m. rugsėjo 26 d.(EN)
* Finalo rungtynės turėtų įvyko 2021 m. gegužės 23 d. tarp SC Braga ir SL Benfica.
### Finalo rungtynės
----

* **[[SC Braga|Braga]] nugalėjo varžovus rezultatu 2:0 ir iškovojo taurę.**
-------------------------------------------

## Išnašos

## Nuorodos
* Soccerway (2020/21 m. Primera Liga sezonas)
* RSSSF duomenų bazė (2020/21 m. sezonas)
* RSSSF duomenų bazė (Taurės turnyrų istorija)
Lietuvos ministras pirmininkas

**Lietuvos ministras pirmininkas** – Lietuvos vyriausybės ministras pirmininkas, jos vadovas. Seimo pritarimu skiriamas prezidento.

## Istorija
Pareigybė Lietuvoje įsteigta 1918 m. ir veikė iki 1940 m. Sovietams okupavus Lietuvą pareigybė panaikinta, o 1990 m., pasirašius Nepriklausomybės atkūrimo aktą, atkurta.

## Įgaliojimai
Vadovaudamasis Vyriausybės įstatymo 24 straipsniu, ministras pirmininkas:

# sudaro vyriausybę ir teikia jos sudėtį tvirtinti prezidentui;
# teikia siūlymus prezidentui dėl ministrų skyrimo ir atleidimo;
# skiria ir atleidžia iš pareigų vyriausybės sekretorių;
# kviečia vyriausybės posėdžius ir jiems vadovauja (pirmininkauja);
# skiria ir atleidžia iš pareigų vyriausybės įstaigų vadovus, ministrų teikimu skiria ir atleidžia iš pareigų ministerijų sekretorius, taip pat skiria vyriausybės įstaigų vadovams ir ministrų teikimu ministerijų sekretoriams drausmines nuobaudas;
# materialiai skatina vyriausybės įstaigų vadovus;
# sudaro įstatymų ir kitų teisės aktų rengimo darbo grupes;
# Konstitucijos numatytais atvejais teikia prezidentui siūlymus pavesti vienam iš ministrų pavaduoti ministrą pirmininką;
# Vykdo kitas pareigas, pavestas Konstitucijos, vyriausybės ir kitų įstatymų.

Nesutardamas su ministrais, premjeras gali prezidentui siūlyti juos atleisti.

## Lietuvos Respublika (1918–1940 m.)
1918 m. lapkričio 2 d. Lietuvos Taryba priėmė pirmąją laikinąją Lietuvos konstituciją, kurioje buvo įtvirtinta ministro pirmininko pareigybė, į

*  (LKDP)
*  (LTS)
*  (LŪS)
*  (LVLS) /  (LVS)
*  (TPP)

## Atkurta Lietuvos Respublika (nuo 1990 m.)
Pasirašius nepriklausomybės atkūrimo aktą, 1990 m. kovo 11 d. buvo atkurtos ministro pirmininko pareigos.

* 
* 
* 
*  / 

### Gyvi buvę Ministrai Pirmininkai
2025 m. gyvi 9 buvę ministrai pirmininkai. Paskutinysis mirė Gediminas Kirkilas (2024 m. balandžio 20 d.).
Vaizdas:Kazimira Prunskienė 2008.jpg|Kazimira Danutė Prunskienė (1990-1991)
Vaizdas:Gediminas Vagnorius (1996).png|Gediminas Vagnorius (1991-1992 ir 1996-1999)
Vaizdas:Aleksandras Abišala 2008.03.31.jpg|Aleksandras Algirdas Abišala (1992)
Vaizdas:PAKSAS Rolandas.png|Rolandas Paksas (1999 ir 2000-2001)
Vaizdas:Andrius Kubilius (37716023655).jpg|Andrius Kubilius (1999-2000 ir 2008-2012)
Vaizdas:Algirdas Butkevičius 2015.jpg|Algirdas Butkevičius (2012-2016)
Vaizdas:Саулюс Сквернялис (32227351496).jpg|Saulius Skvernelis (2016-2020)
Vaizdas:Ingrida Simonyte 2019 crop 2.jpg|Ingrida Šimonytė (2020-2024)
Vaizdas:Gintautas Paluckas by Augustas Didzgalvis (cropped)(correct angle version).jpg|Gintautas Paluckas (2024-2025)


## Šaltiniai
Dirgėlų pušis

**Dirgėlų pušis** – išskirtinė pušis, auganti Šilalės rajone, Kaltinėnų seniūnijoje, paribyje su Kelmės rajonu, Dirgėlų kaime, už 1,8 km į rytus nuo kelio , 5 km į šiaurės rytus nuo Kaltinėnų, 2 km į pietvakarius nuo Pašilės (Kelmės raj.). Kelio nuorodomis ar informacine lenta pušis nepažymėta. Auga atvirame banguotame kraštovaizdyje, aptvertoje ganykloje, į pietvakarius nuo nedidelio miškelio ir kūdros. Brandos amžių pasiekęs medis sužalotas atviroje vietovėje siaučiančių vėjų: netekęs viršūnės, šoninių šakų.

Dirgėlų pušis – savivaldybės saugomas botaninis gamtos paveldo objektas nuo 2006 m. Tvirtinant ir taisant Šilalės rajono savivaldybės saugomų medžių sąrašą 2011 ir 2015 m., Dirgėlų pušis neprarado saugomo objekto statuso, kurį pirmą kartą buvo įgijusi dar 1989 m.

## Duomenys
* Identifikavimo kodas – 0310505020047
* Medžio rūšis – paprastoji pušis (*Pinus sylvestris* L.)
* Kamieno apimtis 1,3 m aukštyje – 2,50 m
* Medžio aukštis – 15,0 m
* Amžius – nenurodoma
  
## Pastabos

## Šaltiniai
Kurmaičių II tvenkinys

**Kurmaičių II tvenkinys** – tvenkinys Lietuvoje, Mažeikių rajone, 6 km į šiaurės vakarus nuo Mažeikių. Sudarytas užtvenkus Kūlupio upelį (Ventos intakas) 1,8 km nuo jo žiočių. Tvenkinio ilgis iš šiaurės rytų į pietvakarius – 0,15 km, plotis – iki 0,06 km. Yra gan nemaža sala (0,17 ha). Altitudė 60,2 m. Krantai žemi, vietomis apaugę medžiais. Pasroviui iškart telkšo Kurmaičių I tvenkinys. Aplink tvenkinį įsikūręs Kurmaičių kaimas - kolektyvinių sodų gyvenvietė. Šiaurrytine pakrante eina geležinkelis iš Mažeikių į ORLEN Lietuva.

## Šaltiniai
Kurmaičių III tvenkinys

**Kurmaičių III tvenkinys** – tvenkinys Lietuvoje, Mažeikių rajone, 7 km į šiaurės vakarus nuo Mažeikių. Sudarytas užtvenkus Kūlupio upelį (Ventos intakas) 1,2 km nuo jo žiočių. Tvenkinio ilgis rytų-vakarų-šiaurės kryptimi – 0,27 km, plotis – iki 0,04 km. Altitudė 56,4 m. Krantai neaukšti, vietomis apaugę medžiais. Priešsroviui iškart telkšo Kurmaičių I tvenkinys. Aplink tvenkinį įsikūręs Kurmaičių kaimas - kolektyvinių sodų gyvenvietė.

## Šaltiniai
* Mažeikių rajono esamų tvenkinių inventorizacija ir kompleksinio sutvarkymo ir naudojimo rekomendacijos. - Kaunas, 2003. - T. III, Tvenkinių techninė būklė, būtini remonto ir eksploatacijos darbai. - P. 28 - 29.

### Išnašos
Kalnėnų III tvenkinys

**Kalnėnų III tvenkinys** – tvenkinys Lietuvoje, Mažeikių rajone, Mažeikių miesto pietvakariniame pakraštyje. Sudarytas užtvenkus bevardį upelį (Ventos intakas) 0,85 km nuo jo žiočių. Tvenkinio ilgis iš rytų į vakarus – 0,13 km, plotis – iki 0,04 km. Altitudė 59,7 m. Krantai neaukšti, apaugę medžiais ir krūmynais. Pasroviui iškart telkšo Kalnėnų II tvenkinys. Aplinkui plyti pievos ir krūmai.

## Šaltiniai

* Mažeikių rajono esamų tvenkinių inventorizacija ir kompleksinio sutvarkymo ir naudojimo rekomendacijos. - Kaunas, 2003. - T. III, Tvenkinių techninė būklė, būtini remonto ir eksploatacijos darbai. - P. 25
Kurmaičių I tvenkinys

**Kurmaičių I tvenkinys** – tvenkinys Lietuvoje, Mažeikių rajone, 6 km į šiaurės vakarus nuo Mažeikių. Sudarytas užtvenkus Kūlupio upelį (Ventos intakas) 1,5 km nuo jo žiočių. Tvenkinio ilgis iš rytų į vakarus – 0,28 km, plotis – iki 0,05 km. Yra 3 salos (0,16 ha, 0,12 ha ir 0,03 ha). Altitudė 58,1 m. Krantai neaukšti, vietomis apaugę medžiais. Priešsroviui iškart telkšo Kurmaičių II tvenkinys, pasroviui - Kurmaičių III tvenkinys. Aplink tvenkinį įsikūręs Kurmaičių kaimas - kolektyvinių sodų gyvenvietė.

## Šaltiniai
Milių tvenkinys

**Milių tvenkinys** – tvenkinys Lietuvoje, Mažeikių rajone, 3 km į šiaurės vakarus nuo Viekšnių. Sudarytas užtvenkus Mišeikio upę (Ventos intakas) 0,5 km nuo jos žiočių. Tvenkinio ilgis iš rytų į vakarus – 0,27 km, plotis – iki 0,06 km. Yra 2 salelės. Altitudė 59 m. Krantai neaukšti, rytuose apaugę medžiais ir krūmynais. Kranto linija vingiuota. Aplinkui plyti dirbami laukai. Šalia įsikūręs Milių kaimas. 

Tvenkinys apie 2000 metus buvo nuleistas, išvalytas ir išdidintas, ir vėl užtvenktas.

## Šaltiniai
* Mažeikių rajono esamų tvenkinių inventorizacija ir kompleksinio sutvarkymo ir naudojimo rekomendacijos. - Kaunas, 2003. - T. III, Tvenkinių techninė būklė, būtini remonto ir eksploatacijos darbai. - P. 32.
Metmenys ir ataudai

**Metmenys** ir **ataudai** – du pagrindiniai austinio audinio struktūriniai komponentai. Audinys gaunamas tam tikra tvarka statmenai supinant dvi siūlų ar gijų sistemas – išilginę (metmenis) ir skersinę (ataudus). Audinio savybes, išvaizdą ir raštą lemia siūlų (gijų) supynimo tvarka, arba pynimas.

## Metmenys
Metmenimis vadinami siūlai einantys išilgai audinio, jie tankūs, dažnai plonesni ir tolygiau išsidėstę nei ataudai. Metmenys pasirengiami anksčiau nei ataudai – jų ilgis lemia audinio ilgį ir išsidėstymas lemia audinio plotį. Metmenys audžiant patiria didesnį tempimo, lankstymo, dilinimo poveikį. Anksčiau, kai siūlus verpdavo rankomis, siūlus metmenims verpdavo kruopščiau negu ataudus, nes jie buvo veriami į skietą staklėse, ir dėl didesnio fizinio poveikio, galėjo trūkinėti.

## Ataudai

Ataudais vadinami siūlai einantys skersai audinio, statmenai metmenims, trumpesni už metmenis, storesni ir netolygiai išsidėstę. Ataudų siūlai audžiant patiria vienkartinį mechaninį poveikį. Ataudus per suvertus metmenis perkišdavo šaudykle. Ataudai būdavo primušami skietu, per kurį ir buvo suveriami metmenys.

Metmenų ir ataudų pynimo ir išdėstymo tvarka lemia audinio tvirtumą ir atsparumą. Audinių rūšys skirstomos pagal metmenų ir ataudų pynimo struktūrą. Populiariausios audinių rūšys – sarža, satinas, gabardinas, krepas, velvetas, milas.

## Šaltiniai
*
Demonimas

**Demonimas** (, *dêmos* 'bendruomenė, liaudis' + όνομα, *onoma* 'pavadinimas') – žodis, kuriuo vadinama tam tikroje vietoje gyvenanti žmonių bendrija (nacija, tauta).

Demonimas paprastai sudaromas iš vietos (kaimo, miesto, regiono, valstybės, žemyno) pavadinimo. Juo nusakomi visi žmonės, gyvenantys toje vietoje, nepriklausomai nuo jų tautybės, rasės, kalbos ar kitų kultūrinių skirtumų. 

Demonimas skiriasi nuo etnonimo tuo, kad etnonimas apibrėžia žmonių bendriją pagal jos etninę kilmę, o demonimas – pagal gyvenamąją vietą. Pavyzdžiui, Irako gyventojai apibrėžiami vienu demonimu – irakiečiai, bet, norint atskirti Irako gyventojus pagal tautybes, vartojami etnonimai (pvz., kurdai). 

## Išnašos

## Šaltiniai
*
TrES-3b

**TrES-3b** – egzoplaneta, skriejanti apie žvaigždę GSC 03089-00929, apie kurią apsisuka per 31 valandą. Planeta yra 1,91 karto masyvesnė už Jupiterį.

Planeta TrES-3b pavadinta **Umbäässa**. Šis vardas suteiktas Tarptautinės astronomų sąjungos surengtame konkurse „Suteikime vardą egzopasauliui“
(NameExoWorlds). Šią planetą pavadino Lichtenšteino kunigaikštystės gyventojai.

Pietų Lichtenšteine vartojamu dialektu *Umbäässa* reiškia mažą ir vos įžiūrimą skruzdėlę.

## Atradimas
Tai yra trečia egzoplaneta, atrasta egzoplanetų paieškos programos „Trans-Atlantic Exoplanet Survey“. Žvaigždė GSC 03089-00929 yra Heraklio žvaigždyne, apytiksliai 10 laipsnių į vakarus nuo Vegos – vienos ryškiausių dangaus žvaigždžių.

Egzoplanetos tranzitas pro GSC 03089-00929 žvaigždę aptiktas dviem 10 cm teleskopais Palomaro observatorijoje ir Lovelio observatorijoje. Tranzitas vėliau nepriklausomai stebėtas HATNet projekto teleskopais bei Molėtų astronomijos observatorijos 165 cm reflektoriumi. Septyni itn tikslūs radialinių greičių matavimai atlikti HIRES spektrografu W. M. Keko observatorijoje, kas patvirtino egzoplanetos, kurios minimali masė yra apytiksliai dvigubai didesnė už Jupiterio, buvimą.

## Charakteristika
Žvaigždė GSC 03089-00929, aplink kurią sukasi egzoplaneta, yra kiek mažesnė ir vėsesnė nei Saulė (5650 K). TrES-3b orbitinis periodas yra 31 valanda. Tai yra viena greičiausiai apie savo žvaigždę apsisukančių planetų.

Nepaisant to, kad planeta yra arti savo žvaigždės, nebuvo jokių orbitos žemėjimo įrodymų, tačiau pastebima apsidinė planetos orbitos precesija.

## Išnašos

## Nuorodos
* Massive Transiting Planet With 31-hour Year Found Around Distant Star
* Notes for planet TrES-3
* TrES-3 light curve using differential photometry